চাঁদনী অভিনীত একমাত্র প্রচার চলতি ধারাবাহিক হচ্ছে আকরাম খান পরিচালিত ‘হাউজ ওয়াইভস’। মাত্র ছয়মাস বয়সে প্রথম চাঁদনী অভিনয় করেন। তবে পরিণত বয়সে তার প্রথম নাটক আর্য পরিচালিত ‘ঘৃণা’। এতে চাঁদনীর সহশিল্পী ছিলেন রাইসুল ইসলাম আসাদ, রোকেয়া প্রাচী ও তৌকীর আহমেদ। চাঁদনী অভিনীত প্রথম চলচ্চিত্র মোরশেদুল ইসলাম পরিচালিত ‘দুখাই’। এরপর তিনি তানভীর মোকাম্মেলের নির্দেশনায় ‘লালসালু’ চলচ্চিত্রে অভিনয় করেন। তার অভিনীত সর্বশেষ চলচ্চিত্র তৌকীর আহমেদ পরিচালিত ‘জয়যাত্রা’। আর এতে অভিনয় করেই তিনি প্রথম জাতীয় চলচ্চিত্র পুরস্কারে ভূষিত হন।